Diari Oficial de la Generalitat Valenciana


Sumari del DOGV 9262, del 24-01-2022 (2022/390)

RESOLUCIÓ de 18 de gener de 2022, del director de l'Agència Valenciana de Seguretat i Resposta a les Emergències, per la qual es deleguen indistintament determinades atribucions en la Subdirecció General de Seguretat, en la Secretaria Tècnica de l'AVSRE i en la Subdirecció General de Tresoreria.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9262

Data del DOGV
:   24-01-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/390


Data del document
:   18-01-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Justícia, Interior i Administració Pública

RESOLUCIÓ de 18 de gener de 2022, del director de l'Agència Valenciana de Seguretat i Resposta a les Emergències, per la qual es deleguen indistintament determinades atribucions en la Subdirecció General de Seguretat, en la Secretaria Tècnica de l'AVSRE i en la Subdirecció General de Tresoreria. [2022/390]  
La Llei 4/2017, de 3 de febrer, de la Generalitat, va crear l'Agència Valenciana de Seguretat i Resposta a les Emergències (en avant, AVSRE) com a organisme autònom dels previstos en l'article 154 de la Llei 1/2015, de 6 de febrer de la Generalitat, d'hisenda pública, del sector públic instrumental i de subvencions, amb personalitat jurídica pública pròpia i plena capacitat organitzativa en l'exercici de les seues funcions per al compliment dels fins que van justificar la seua creació.  
  
La configuració legal de la seua estructura orgànica determina que la persona titular de la secretaria autonòmica amb competències en matèria de seguretat i resposta a les emergències ostentarà la direcció de l'AVSRE, amb les atribucions enumerades en l'apartat segon de l'article 11 de la Llei, on s'atribueix a la persona titular de l'AVSRE, entre altres, en la lletra h, «La gestió econòmica i pressupostària del pressupost de l'AVSRE, autoritzant, disposant i reconeixent obligacions econòmiques, així com ordenant pagaments conforme amb el que s'estableix en la normativa vigent en matèria d'hisenda pública».  
Es disposa expressament la possibilitat de delegar el seu exercici en altres òrgans de conformitat amb el que s'estableix en la legislació vigent.  
Per la Resolució de 21 d'octubre de 2021 (DOGV 9205, 29.10.2021), del director de l'Agència Valenciana de Seguretat i Resposta a les Emergències, es van revocar i es van delegar determinades atribucions en la Direcció General Operativa, dependent de la Secretaria Autonòmica de Seguretat i Emergències, deixant sense efecte la Resolució de 18 de gener de 2021 (DOGV 9002/21.01.2021), del director de l'Agència Valenciana de Seguretat i Resposta a les Emergències, on entre les quals en el punt primer, apartat e, es delegava la gestió econòmica i pressupostària del pressupost de l'AVSRE, autoritzava, disposava i reconeixia obligacions econòmiques, així com ordenava pagaments conformement amb el que s'estableix en la normativa vigent en matèria d'hisenda pública. La dita Resolució de 21 d'octubre realitza una nova delegació d'atribucions, en el punt segon, en la persona titular de la Direcció General Operativa, i actualment està absent la persona titular de la Direcció General Operativa. Aquesta Resolució de 18 de gener de 2021 va ser ampliada per la Resolució de 27 de gener de 2021, del director de l'Agència Valenciana de Seguretat i Resposta a les Emergències, que fins ara no ha sigut revocada, però que per raons d'eficàcia ha de ser substituïda per aquesta nova delegació.  
  
Amb data 31 de desembre de 2021 va cessar a petició pròpia la persona titular de la Secretaria Tècnica, sense que a data 14 de gener de 2022 s'haja materialitzat la seua substitució en el lloc.  
Amb la finalitat de dotar de major agilitat la gestió econòmica i pressupostària del pressupost de l'AVSRE, autoritzant, disposant i reconeixent obligacions econòmiques, així com ordenant pagaments, s'estima la delegació de competències, indistintament, a més unitats administratives per a formular les propostes de documents comptables i de nòmines.  
És per això que, en virtut del que es disposa en l'article 12 de la Llei 4/2017, de creació de l'Agència Valenciana de Seguretat i Resposta a les Emergències (AVSRE); l'article 9 del Decret 122/2017, de 15 de setembre, del Consell, pel qual s'aprova el Reglament orgànic i funcional de l'AVSRE, i els articles 9 i 10 de la Llei 40/2015, d'1 d'octubre, de règim jurídic del sector públic, i de conformitat amb això, resolc:  
  
  
Primer  
Revocar la Resolució de 27 de gener de 2021, per la qual s'amplia a altres òrgans de l'Administració la delegació de competències de la Resolució de 18 de gener de 2021.  
Segon  
Delegar la gestió econòmica i pressupostària del pressupost de l'AVSRE, autoritzant, disposant i reconeixent obligacions econòmiques, així com l'ordenació dels pagaments indistintament en la persona titular de la Subdirecció General de Seguretat, en la persona titular de la Secretaria Tècnica de l'AVSRE i en la persona titular de la Subdirecció General de Tresoreria, així com la realització material dels pagaments, tant per operacions pressupostàries com extrapressupostàries.  
  
  
Tercer  
La present delegació d'atribucions podrà ser revocada en qualsevol moment per l'òrgan delegant, de conformitat amb el que estableix l'article 9 de la Llei 40/2015, d'1 d'octubre, de règim jurídic del sector públic.  
Les atribucions delegades en la present resolució podran ser revocades en els termes i amb els requisits que establisca l'article 10 d'aquesta última norma.  
  
Quart  
Quan es faça ús de la present delegació, haurà de fer-se constar expressament en la resolució o acte que s'adopte, i es consideraran dictats per l'òrgan delegant. Les atribucions exercides per delegació no podran ser objecte de delegació en un altre òrgan.  
  
Cinqué  
La present resolució produirà efectes des del dia de la publicació en el Diari Oficial de la Generalitat Valenciana.  
  
València, 18 de gener de 2022.- El director de l'Agència Valenciana de Seguretat i Resposta a les Emergències: José María Ángel Añón.